Безнең Галимҗан Хөсәенов

	Хәтерне яңартырга, үткәнне искә төшерергә сәбәп булды бу сәфәрем. Быел җәй башында эш белән Самарага баргач, беркөнне өлкә радиосыннан бер хәбәр колакка керде. Шәһәр үзәгендәге «Самара-Космос» музеенда 2018 елда булачак футбол буенча дөнья чемпионатына һәм «Крылья Советов» клубының 75 еллыгына багышланган күргәзмә ачылуы турында иде ул.	 Шунда кылт итеп данлы якташыбыз Галимҗан Хөсәенов искә төште бит. Кечерәк буйлы, чандыр гәүдәле һәм җиңел сөякле еге¬тебезнең ил стадионнарында ут уйнатуын, көндәшләре капкасына һич көтмәгән тарафтан туп кертүен бик күпләр хәтерлидер әле. Татарстан¬ның Нурлат районы Яңа Иглай авылында туган Галимҗанның шактый гомере Самара шәһәрендә үткән. Бала, яшүсмер чакта ук күңеле футболга тартыла аның, башта яшүсмерләрнең «Динамо», аннан җанатарларга яхшы таныш «Крылья Советов» командаларында уйный. Галимҗанның җитезлегенә, тизлегенә һәм осталыгына бик күпләрнең исе китә, аны илнең төрле командалары үзләренә кодалый башлый.  
	---	
Бердәмлек

	№ --- | 15.09.2017	


